Ottopisteen logo
Ottopiste.
**Ottopiste** (**Otto.**) on Automatia Pankkiautomaatit Oy:n ylläpitämä pankkiautomaattiverkosto, jolla on toimipisteitä ympäri Suomea. Ottopisteiden palveluihin kuuluvat setelinostot, tilitietojen kyselyt ja puheajan lataaminen matkapuhelimeen. Osalla automaateista (*TalletusOtto,Ottoplus)* on mahdollista myös tallettaa käteistä rahaa pankkitilille. Vuonna 2017 Ottopisteitä oli Suomessa noin 1 400.

Ottopisteissä käytetään kahden eri laitevalmistajan automaatteja: NCR:n skotlantilaisen tytäryhtiön ja saksalaisen Wincor Nixdorfin. Ohjelmiston sekä uudet sirukortinlukijat on toimittanut Fujitsu Finland ja tietojärjestelmästä vastaa Tieto-Evry.

Ottopisteissä on oma, keltaisella suuaukolla varustettu lukija tavallisia kortteja varten ja sinisellä suuaukolla varustettu sirukorttia varten.

TalletusOtto
------------

TalletusOtto-automaatti
Automatia on vuodesta alkaen 2013 tuonut käyttöön TalletusOtto-automaatteja, joilla voi sekä tallettaa että nostaa käteistä rahaa. Automaatti ottaa vastaan sekä seteleitä että kolikoita. Talletus tilitetään debit-korttiin liitetylle tilille. Automatian tavoitteena on avata noin 150 TalletusOtto-automaattia eri puolille Suomea.

Historiaa
---------

Automatia Pankkiautomaatit aloitti toimintansa 1994, kun se osti suurimpien pankkien eli SYP:n, KOP:n, Postipankin ja Osuuspankin käteisautomaatit. Automatian omistivat neljä pankkiryhmittymää yhdessä. Perustamisen taustalla olivat automaattien kustannusten karsiminen ja Suomessa ollut pankkikriisi. Tavoitteena oli pankkien liian tiheäksi kasvaneen automaattiverkoston karsiminen ja huollon keskittäminen. Säästöpankeilla oli vielä tämän jälkeen omat automaatit.

Vuoden 2005 alusta suurimpien pankkien automaatit ovat olleet Automatia Pankkiautomaatit Oy:n hallussa. 

Ottopisteiden määrä on laskenut. Vuonna 2006 niitä oli noin 1 700 kappaletta.

Ottopisteillä oli monopoliasema Suomen pankkiautomaattimarkkinoilla vuoden 2008 kevääseen asti, jolloin Rautakirjan vielä tuolloin omistamiin R-kioskeihin alettiin asentaa Nosto-automaatteja. Vuonna 2012 niiden rinnalle tuli Eurocashiltä myös Cash-automaattibrändi.

Vuonna 2009 Ottopisteissä alettiin näyttää Saunalahden mainosta asioinnin päätyttyä. 2010-luvulla Ottopisteile tuli mahdollisuus tehdä lahjoitus hyväntekeväisyyteen noston yhteydessä.

Ottopisteiden määrä väheni hieman vuoden 2017 aikana koska S-ryhmä poisti ne tiloistaan yhteistyön päättymisen vuoksi. Ne korvattiin Nosto-automaateilla. Suurin osa poistetuista Ottopisteistä sijoitettiin uusin tiloihin

Vuoden 2020 helmikuussa Danske Bank, Nordea ja OP Ryhmä myivät Automatia Pankkiautomaatit Oy:n ruotsalaiselle Loomis AB:lle.

Katso myös
----------

* Nosto (automaatti)

Lähteet
-------

1. ↑  Ottopisteen palvelut *Ottopisteet*. Viitattu 19.4.2012.
2. ↑  Lassila, Anni: Lisäautomaatit voivat maksaa kuluttajalle.  *Helsingin Sanomat*, 19.8.2017, s. B 10–11. Helsinki:
3. ↑  Rautaa ja softaa *Ottopisteet*. Viitattu 19.4.2012.
4. ↑  
Kauppalehti Rahan talletusautomaatit tulevat Suomeen *Kauppalehti*. Viitattu 9.7.2012.
5. ↑  TalletusOtto – Kysymyksiä ja vastauksia Viitattu 9.1.2014
6. 1 2 3   (Arkistoitu – Internet Archive)
7. ↑  Vihola, Teppo: *Rahan ohjaaja. Yhdyspankki ja Merita 1950–2000*, s. 201–203. Merita Pankki Oyj, 2000. ISBN 951-889-103-6.
8. ↑  Rahaa automaatilla nostava joutuu katsomaan mainoksen *YLE Uutiset*. Viitattu 19.4.2012.
9. ↑  S-ryhmä poistaa Otto-automaatit tiloistaan – Korvaa ne omalla verkostollaan, määrä voi jopa kasvaa *Yle Uutiset*. Viitattu 22.8.2020.
10. ↑  S-ryhmän poistamat automaatit eivät jää kodittomiksi *Otto*. Viitattu 22.8.2020.
11. ↑  Automatia on siirtynyt Loomis AB:n omistukseen *Otto*.  2.12.2020. Viitattu 11.2.2022.

Aiheesta muualla
----------------

* Ottopisteiden sivusto